ཞི་ཅིན་ཕིང་གིས་བསྟན་དོན།ཀྲུང་གུང་ཀྲུང་དབྱང་གཞུང་སྒྲུབ་ཐིན་དང་ཨུ་རུ་སིའི་ཙུང་ཐུང་གཞུང་སྒྲུབ་ཁང་གི་མཉམ་ལས་རྐྱེན་སྲོལ་ནི་ང་ཚོའི་ཕྱོགས་གཉི་གའི་འགྲོ་འོང་གི་དམིགས་བསལ་ཐབས་ལམ་ཡིན་པས།དེ་ནི་ཧ་ཅང་གལ་ཆེ་ལ།དེས་ཀྲུང་གོ་དང་ཨུ་རུ་སིའི་འབྲེལ་བའི་དམིགས་བསལ་རང་བཞིན་དང་གལ་ཆེན་རང་བཞིན་ཡང་མཚོན་ཡོད།ངས་ཕྱོགས་གཉིས་ཀྱིས་མུ་མཐུད་དུ་རྐྱེན་སྲོལ་དེ་ལག་བསྟར་བཟང་པོ་བྱེད་པར་རྒྱབ་སྐྱོར་བྱེད་པ་ཡིན།གཞུང་སྒྲུབ་ཁང་གཉིས་ཀྱིས་མཉམ་དུ་འབད་བརྩོན་བྱས་ཏེ།རྒྱལ་ཁབ་གཉིས་ཀྱི་འབྲེལ་བ་འཕེལ་རྒྱས་ཀྱི་ཆེ་ཕྱོགས་ལ་ཞབས་འདེགས་སྔར་ལས་བཟང་པོ་ཞུ་དགོས་ཟེར།